Saya mau tau Kampung dari Teluk Intan

Kampung Banjar dibuka atas daya usaha Tuan G.S.Walker yang pada masa itu menjadi Pegawai Daerah Dinding (sekarang ini Manjung) dalam tahun 1950an.Usaha beliau adalah dengan kerjasama YM Allahyarham Tengku Raja Hardan yang pada masa itu menjadi Orang Besar Jajahan Dinding (Manjung). Pada permulaan kampung ini dibuka, seramai 30 orang terdiri daripada suku Banjar datang dari Bagan Serai dan Kuala Kurau, Perak telah meneroka kawasan ini untuk dijadikan kampung.Kumpulan ini diketuai oleh Allahyarham Alwi bin Ali PJK.Pada mulanya tiap seorang daripada kumpulan ini diberikan tanah seluas dua rantai persegi untuk dijadikan tapak rumah dan 5 ekar lagi diberikan untuk dijadikan tanah sawah. Keadaan masa sangat mencabar menyebabkan sebahagian daripada rombongan ini telah kembali ke tempat asal mereka.Salah satu faktornya adalah disebabkan hasil tanaman padi tidak menjadi kerana sistem pengairan yang tidak teratur serta sebahagian besar hasil tanaman musnah.Bagi mengatasi masalah ini Orang Besar Jajahan ketika itu YM Raja Shahriman telah menghantar 4 buah jentera traktor untuk memperbaiki sistem pengairan.Hasilnya, kerja-kerja pertanian yang merupakan pendapatan utama penduduk pada masa itu dapat dijalankan dengan baik. Pada tahun 1954, penduduk kampung ini telah bertambah sehingga 200 orang dan dengan rasminya diwartakan sebagai Kampung Banjar mengambil sempena Kaum Banjar yang mula meneroka kawasan ini.